Diari Oficial de la Generalitat Valenciana


Sumari del DOGV 3394, del 16-12-1998 (1998/10570)

Notificació de la resolució de revocació del títol-llicència d'agència de viatges de l'entitat Ontebús Viajes, SL.
------------------------------------------------------------------------------------------------------------------

### Dades del document

Número de DOGV
:   3394

Data del DOGV
:   16-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10212


Organisme emissor
:   Agència Valenciana del Turisme

Tipus de document
:   Anunci

Notificació de la resolució de revocació del títol-llicència de agència de viatges de l'entitat Ontebús Viajes, SL. [1998/L10221]
  
Per no haver estat possible notificar de forma personal i directa a l'interessat la resolució de revocació del títol-llicència d'Agència de Viatges de l'entitat Ontebús Viajes, SL es procedeix a la seua publicació en el Diari Oficial de la Generalitat Valenciana, a efectes del que es disposa a l'article 59.4 de la Llei 30/1992, de 26 de novembre, de Règim Jurídic de les Administracions Públiques y del Procediment Administratiu Comú.
  
València, 8 d'octubre de 1998.- El director de l'Àrea de Producte: Víctor Yepes Piqueras.
  
Vist l'expedient tramés sobre la baixa en l'activitat d'Agència de Viatges de l'entitat Ontebús Viajes, SL.
  
Fets
  
Primer
  
Mitjançant Resolució amb data de 12 de juliol de 1996, se li concedeix el títol-llicència d'Agència de Viatges a l'entitat Ontebús Viajes, SL, amb seu social a Ontinyent (València), avinguda Daniel Gil, nº 49, baixos, sent-li assignat el Codi d'Identificació CV-m297-V.
  
Segon
  
S'ha constatat, mitjançant els corresponents informes d'inspecció, el cessament de l'activitat, durant més d'un any, com a agència de viatges de la citada entitat.
  
Tercer
  
Transcorregut el termini assenyalat per a audiència en l'expedient instruït, no han estat presentades al·legacions al respecte.
  
Fonaments de dret
  
Primer
  
L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que la revocació del títol-llicència d'agència de viatges es farà mitjançant resolució motivada, prèvia tramitació de l'expedient corresponent, d'acord amb la Llei de Procediment Administratiu.
  
Segon
  
L'article 11, lletra d, del dit reglament estableix com a causa de revocació del títol-llicència d'agència de viatges la no activitat comprovada de l'agència durant sis mesos continuats sense causa justificada.
  
Tercer
  
L'article 14.4 del referit Decret 20/1997, en el que s'estableix que la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des de que la resolució del corresponent expedient siga ferm.
  
En virtut del que es disposa en el Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme (DOGV de 28 de març de 1996), resolc:
  
Revocar el títol-llicència d'Agència de Viatges a l'entitat Ontebús Viajes, SL, que tenia la seu social a Ontinyent (València), avinguda Daniel Gil, nº 49, baixos, i com a Codi d'Identificació CV-m297-V.
  
València, 4 de juny de 1998.- El director de l'Àrea de Producte: Víctor Yepes Piqueras.
  
Agència Valenciana del Turisme